CELEX: 32017R0882
Language: da
Date: 2017-05-23 00:00:00
Title: Kommissionens gennemførelsesforordning (EU) 2017/882 af 23. maj 2017 om undtagelser fra oprindelsesreglerne i protokol 1 til den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, der gælder for kontingenter for visse produkter fra Namibia

24.5.2017   
            
            
               DA
            
            
               Den Europæiske Unions Tidende
            
            
               L 135/15
            
         KOMMISSIONENS GENNEMFØRELSESFORORDNING (EU) 2017/882
   af 23. maj 2017
   om undtagelser fra oprindelsesreglerne i protokol 1 til den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side, der gælder for kontingenter for visse produkter fra Namibia
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 58, stk. 1, og
   ud fra følgende betragtninger:
   
               (1)
            
            
               Ved afgørelse (EU) 2016/1623 (2) gav Rådet bemyndigelse til undertegnelse på den Europæiske Unions vegne og midlertidig anvendelse af den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side (3) (»aftalen«). SADC-ØPA-landene omfatter Botswana, Lesotho, Mozambique, Namibia, Swaziland og Sydafrika. I medfør af afgørelse (EU) 2016/1623 bør protokollen anvendes midlertidigt, indtil procedurerne for dens indgåelse er afsluttet. Aftalen anvendes midlertidigt fra den 10. oktober 2016.
            
         
               (2)
            
            
               Protokol 1 til aftalen vedrører definition af begrebet »produkter med oprindelsesstatus« og om metoderne for administrativt samarbejde. For en specifik vare, nemlig hvid tun (Thunnus alalunga), tilberedt eller konserveret, under HS-position 1604, fremstillet af hvid tun uden oprindelsesstatus under HS-position 0302 eller 0303, fastsætter den pågældende protokols artikel 43 en automatisk undtagelse fra protokollens oprindelsesregler inden for det årlige kontingent, der er tildelt Namibia. Det er derfor nødvendigt at fastsætte betingelser for anvendelsen af denne undtagelse på importerede varer fra Namibia.
            
         
               (3)
            
            
               De kontingenter, der er fastsat i aftalens artikel 43, stk. 10, i protokol 1, bør forvaltes af Kommissionen i kronologisk orden efter datoerne for antagelse af toldangivelser om overgang til fri omsætning i overensstemmelse med Kommissionens gennemførelsesforordning (EU) 2015/2447 (4).
            
         
               (4)
            
            
               Toldindrømmelser bør gives på betingelse af, at det relevante oprindelsesbevis forelægges for toldmyndighederne.
            
         
               (5)
            
            
               For at sikre en problemfri anvendelse af den kontingentordning, der oprettes ved protokollen, bør denne forordning anvendes fra samme dato som den midlertidige anvendelse af aftalen.
            
         
               (6)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Undtagelserne fra oprindelsesreglerne for Namibia, som er anført i artikel 43, stk. 10, i protokol 1 til den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side (i det følgende benævnt »aftalen«) gælder for de kontingenter, der er opført i bilaget til denne forordning.
   Artikel 2
   For at være omfattet af undtagelserne i artikel 1 skal de varer, der er opført i bilaget, være ledsaget af et oprindelsesbevis, jf. bilag III til protokol 1 til aftalen.
   I rubrik 7 i varecertifikat EUR.1, der udstedes i henhold til denne forordning af de kompetente myndigheder i Namibia, anføres følgende: »Derogation — Regulation (EU) 2017/882«.
   Artikel 3
   De kontingenter, der er fastsat i bilaget, forvaltes i overensstemmelse med artikel 49-54 i gennemførelsesforordning (EU) 2015/2447.
   Artikel 4
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 10. oktober 2016.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. maj 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 269 af 10.10.2013, s. 1.
   
      (2)  Rådets afgørelse (EU) 2016/1623 af 1. juni 2016 om undertegnelse på den Europæiske Unions vegne og midlertidig anvendelse af den økonomiske partnerskabsaftale mellem Den Europæiske Union og dens medlemsstater på den ene side og SADC-ØPA-landene på den anden side (EUT L 250 af 16.9.2016, s. 1).
   
      (3)  EUT L 250 af 16.9.2016, s. 3.
   
      (4)  Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).
   
      BILAG
      Uanset reglerne for fortolkning af den kombinerede nomenklatur anses ordlyden af varebeskrivelserne i femte søjle i denne tabel kun for at være vejledende. Præferenceordningen bestemmes inden for rammerne af dette bilag på grundlag af KN-kodernes dækning på tidspunktet for vedtagelsen af nærværende forordning.
      
                  Løbenummer
               
               
                  KN-kode
               
               
                  Taric-underopdeling
               
               
                  Beskrivelse af produktet
               
               
                  Kontingentperiode
               
               
                  Kontingentmængde (i ton nettovægt, medmindre andet er fastsat)
               
            
                  09.1600
               
               
                  ex 1604 14 41 
                  ex 1604 14 46 
                  ex 1604 14 48 
                  ex 1604 20 70 
               
               
                  30 
                  92 , 97 
                  30 
                  92 , 97 
               
               
                  Tilberedt eller konserveret hvid tun (Thunnus alalunga) under HS-position 1604 , fremstillet af hvid tun uden oprindelsesstatus under HS-position 0302  eller 0303 
               
               
                  Fra 10.10 til 31.12.2016
               
               
                  178
               
            
                  Fra 1.1.2017 til 31.12.2017 og for hver efterfølgende periode fra 1.1. til 31.12.
               
               
                  800